Mabalingwe | SkalkSkryf
« Donkermaan 18 Nov 2017 – Beheersdheid
Bietjie wysheid en hulp »
November 23, 2017 deur Louwie
Die kinders verjaar. Mens mag nie sê hoe oud meisies is as hulle verjaar nie, maar ek mag sê dat ek nou, as gevolg van hulle ouderdom, besig is om die ouderdoms marge van wat as vatsoenlik gereken word, erg te oorskry. As ek `n perd was, was ek nou naby aan die punt waar die baas my gaan skiet en vir die leeus voer.
Verjaarsdag word die naweek in malse Mabalingwe gevier en ons gaan tuis by ons gashere Bill en Elaine se pragtige huisie in die berge.
Die tema vir die partydjie is so `n mengsel van Haloween en eie kreatiwiteit gemeng met groot hoeveelhede alkohol vir die jonges van gees. Die oumense kon self kies hoeveel water hulle wil bygooi.
Die priester/ondernemer saam met die hoof heks van die aand.
Die twee birthday girls as baie nugter heks en zombie/clown/heks
Ons gashere vir die naweek, Bill en Elaine en die uil.
Die Priester, die heks en die engel by die Shack waar fees gevier is tot in die vroeë oggend-ure (die jonges en die erg middeljariges, nie die oumense nie. Hulle het nugter gebly en vroeg gaan slaap.)
Vroeg die volgende oggend het die buffel koei deur die kombuisvenster kom kyk of almal die fees oorleef het. Vir haar moeite is sy terstond met `n haelgeweer geskiet. Babbelas is as oorsaak van die wandaad voorgehou. (Darem nie regtig nie. Die kolletjies is op die glas van die venster!)
Op safari later die Sondag oggend, op soek na olifante, is koedoes, rooibokke, vlakvarke en ander wild gesien, maar geen olifante nie.
Dit was n erg geseënde naweek saam met die kinders so in die bos. Mens behoort dit meermale te doen.
Posted in Louwie | Tagged Bill, bosveld, Elaine, Hannelie, Mabalingwe, Naweek, Verjaarsdag | 10 Kommentaar
op November 23, 2017 at 7:55 nm travel460
Dit lyk heerlik. Ons het almal sulke wegbreek naweke nodig, en julle sn was inderdaad ekstra spesiaal.
op November 23, 2017 at 7:55 nm Joh
Ai, die lekker ou bosveld.
op November 23, 2017 at 8:20 nm Tannie Frannie
Umm – ek dink nie die ondernemer/priester is eg nie – daarvoor is sy tekkies te byderwets.
op November 24, 2017 at 9:39 vm Hennie
Ja dit is wonderlik om saam met die krose te kan kuier[soms nie] en dit is n groot voorreg.
op November 24, 2017 at 10:44 vm Louwie
En nou travel jy weer Bali toe Noena? Hoop jy geniet dit. Bly net weg van daardie vuurspuwende drake af en kom heel terug. Geniet die trip en kom vertel.
op November 24, 2017 at 10:46 vm Louwie
Ja wat Joh, dis lekker daar, dis lekker hier lyk my die punt is ons moet lekker kry? Of nie?
op November 24, 2017 at 10:51 vm Louwie
Frannie, die hedendaagse priesters en predikante is mos lekker “hip” man. Almal se pel, en so sieldodend (en sielsdood) soos die res van sy gemeente. Lees my boek “Water in Wyn in Bloed”, ek skryf oor sulke predikers daar ook. En oor seks en ander opwindende dinge!
op November 24, 2017 at 10:54 vm Louwie
Ja Hennie, soms is dit `n groot vooreg en soms nie!! En soms dink hulle ook so? Ons sandjies loop uit, ons speel soos kinders. Mens moet … soms.
op November 24, 2017 at 3:38 nm Stories Uit My Wereld
Net wanneer ek dink Stilbaai is die mooiste plek in die wêreld sien ek fotos soos die.
op November 27, 2017 at 6:09 nm Louwie
Bontie jong, die bosveld is altyd mooi, en Mabalingwe met sy berge en baie water is pragtig, maar as ek moet kies en ek dit kon bekostig sal ek Stilbaai kies. Ek vind die bosveld eintlik `n hartseer plek. Vir een of ander rede is daar altyd vir my `n assosiasie met droogte, armoede en swaarkry. En warm, vrek warm!